
Nemzetiségek, kisebbségek kultúrája – kultúrák egymás mellett élése Szarvas város, mint a szlovák kultúra őrzője

Munkámban szeretném bemutatni Szarvas város hagyományőrző tevékenységét.
Kutatásom három nagy részből áll. Az első rész rövid történelmi áttekintés, melyben a szakirodalomra, és statisztikai adatokra támaszkodva bemutatom a Magyarországon élő szlovákság múltját és jelenét: hogyan kerültek hazánkba, milyen szerepeket töltöttek be Magyarország történelmében, mik voltak azok a meghatározó tényezők, amik napjainkig determinálták magyarországi létüket.
A második részben Szarvas városáról teszek említést. Számba veszem a város kialakulásának és fejlődésének legmeghatározóbb állomásait. Ehhez a dokumentumelemzés módszerét alkalmazom. Szólok a Szarvason élt és tevékenykedett szlovákokról, akik hozzájárultak a város kulturális fejlődéséhez.
A harmadik részben részletesen kutatom, hogy a város hogyan őrzi és örökíti tovább napjainkban a szlovák kultúrát, hagyományokat és szokásokat. Ezen belül kiemelten említem a szarvasi Tessedik Táncegyüttes és a szarvasi Cervinus Teátrum szerepét. Azt is szeretném bemutatni, hogy a hagyományok, s azok mai formái hogyan jelennek meg évről-évre a település mindennapjaiban, színesítve azokat, s teszik Szarvas várost élhetővé, s vonzóvá mind az ott élők és az oda látogatók számára. Napjaink szlovák hagyományőrzésének feltérképezéséhez az interjúkészítést alkalmazom kutatási módszerként.



